De ina feticido al futbalo en Nepalo
#000004
Tiu ĉi artikolo verkita de Srijana Singh Thakuri estis publikigita en Nepali Times. Redaktita versio estas republikigata de Global Voices kiel parto de interkonsento pri kundivido de enhavo.
#000006
Mi estis la unua filino kaj post mi venis tri pli junaj fratinoj. Mia patrino gravediĝis tri pliajn fojojn post tio, ĉiuj estintus knabinoj.
#000007
Ili ĉiuj finis sian vivon en kontraŭleĝaj klinikoj, kie la gepatroj povas ekscii la genron de sia bebo kaj elekti aborton se temas pri knabino. Mi scias ke ĉi tiu praktiko nomiĝas ina feticido kaj estas kutima ĉefe en Suda Azio.
#000008
Miaj gepatroj provis havi filon, esperantaj ke filo finfine venos. Mi estis jam sufiĉe aĝa por rimarki la malĝojon kaj la zorgon en la okuloj de mia patrino ĉiam kiam ŝi malkovris ke ŝi gravediĝis je plia knabino.
#000009
Oni riproĉis al mia patrino ke ŝi estas malbenita kaj difektita. Kial mi ne sufiĉis? Kial ni filinoj ne sufiĉis?
#000010
Finfine, la aferoj komencis pliboniĝi. Mi trapasis ekzamenon por eniri la lernejon Kopila Valley en Surkhet, kiu estas konata kiel la plej verda lernejo en Nepalo. La instruistoj eksciis pri mia historio kaj per hazarda bonŝanco mi ricevis unu el la tre malmultaj lokoj disponeblaj por mia aĝogrupo. En la intervjuo, mi klarigis ke per ŝanco al edukado, mi povus helpi mian patrinon prizorgi miajn tri fratinetojn kaj helpi eduki ilin ankaŭ.
#000016
Mi provis transformi mian malĝojon kaj mian koleron en persistecon. Mi volis esti la plej bona pri ĉio. Pro mia patro, mi sentis min kvazaŭ mi havus ion por pruvi. Mi iĝis klasestrino. Mi aliĝis al la enpoviga klubo de knabinoj. Mi sekvis lecionojn pri tradicia danco.
#000017
Iun tagon aperis anonco ke la lernejo Kopila Valley estis stariganta la unuan futbalan teamon de knabinoj. Mi prezentiĝis en la unua tago de praktikado en malpura tereno, sen sportŝuoj, kun ŝvito gutanta sur mia frunto, preta provi ion novan. Mi neniam vidis futbalkampon, rigardis matĉon, aŭ eĉ surhavis ŝorton.
#000019
En mia vilaĝo, ĉiu kvadrata colo de tero estis uzata por produkti manĝon, kaj sportoj estis por knaboj, en nekultivataj terasoj inter la kultivaj sezonoj. Mi neniam sciis ke futbalo estas io por mi.
#000020
Mi iris ĉiutage por trejniĝi kun trejnisto Gopi. Li traktis min same kiel li traktus la knabojn. Li kriis al mi sed ankaŭ kuraĝigis min. Mi ankoraŭ memoras mian unuan matĉon kaj kia estis la sento surmeti uniformon, postkuri la pilkon en la futbalkampo.
#000021
Kun la paso de la tempo mi iĝis bona pri futbalo kaj nia teamo komencis gajni matĉojn. Mi enpafis golojn kaj estis aparte kapabla pri defendado, perkapa pilkado kaj angulŝotoj. Sed mi ankaŭ daŭrigis miajn studojn kaj komencis iĝi rimarkita kiel studento kaj atleto.
#000022
Mi sukcesis eniri pli grandajn teamojn kaj mi varbiĝis por turniroj. Klaĉoj ankaŭ sekvis. Najbaroj klaĉis pri mi, dirante ke mi revenas hejmen tro malfrue aŭ ke mi foriras tro frue. Mi estis nomata egoisma kaj oni diris ke mi havas la kapon en la nuboj. Tio malboniĝis kiam mi ekhavis menstruon, homoj diris al mi kien mi povus iri kaj kien ne, kion mi povus fari kaj kion ne.
#000023
Mi kondutis kontraŭ la maniero en kiu knabinoj de mia vilaĝo devus konduti: silentu, tenu vian kapon mallevita, provu ne iĝi rimarkita, kaj kiam tempo estas, estu edziniĝebla.
#000025
Mi forskuis la kritikadon kaj tenis miajn okulojn malfermitaj al mia revo. Mi daŭrigis mian edukadon kaj diplomiĝis kiel la unua de mia klaso. Mi estis elektebla por stipendioj kaj mi registriĝis en supera lernejo en Katmanduo. Mi daŭrigis la piedpilkadon kaj iris al turniroj, trejniĝante tage kaj nokte.
#000026
Mia historio ne estas unika. Temas nur pri kio okazas kiam knabinoj kaj virinoj ricevas ŝancon, oportunon kaj investon.
#000027
Mi ĵus 20-jariĝis, kaj pasintsemajne mi sukcesis en la lasta kandidatiĝa etapo por la nacia virina futbalteamo de Nepalo. Mi subskribis kontrakton kaj mia nomo estis anoncita en la ĵurnaloj. Mi estas nun oficiale profesia futbalistino reprezentanta mian landon.
#000028
Mi neniam sentis min tiom fiera esti filino de Nepalo, kvankam ekzistis tempoj kiam mi sentis ke mia lando ne fieris pri mi.
#000029
Mi ŝatas surmeti la ruĝan nacian ĵerzon kaj eniri la stadionon. Mi ankoraŭ povas senti la ekscitiĝon de la pilkĵetado kaj de la golo kiu atingas la malantaŭon de la reto.
#000030
Mi ŝatas futbalon ĉar ĝi sentigas min libera kaj forta kaj potenca. Mia venonta granda revo estas ke la virina teamo de Nepalo ludu en la Monda Pokalo aŭ kvalifikiĝu por la Olimpikaj Ludoj.
#000031
Srijana Singh Thakuri la 9-an de septembro ĉe sia komenco en la nacia teamo en matĉo kontraŭ Bangladeŝo en Katmanduo. Nepalo gajnis 2-1. Foto: per Nepali Times, uzata kun permeso.
#000032
Post multaj jaroj, mia patro revenis al ni. Mi ŝatintus diri ke li havis grandan vekiĝon kaj komprenis siajn erarojn, sed tio ne okazis. Anstataŭe, li provis denove havi filon, kaj fine, mia frateto naskiĝis.
#000033
Mi amas mian frateton kaj mi esperas ke li kreskos rigardante min ludi por ke li havu alian perspektivon pri tio kion la knabinoj povas fari.
#000034
Mia patro ricevis tion kion li ĉiam volis kaj mi atingis miajn revojn. Mi alvokis lin kiam mi sukcesis eniri la teamon kaj mi scias ke li fieris pri mi.
#000035
Mi ankaŭ komprenis lastatempe ke mi nenion plu devas pruvi al li. Miaj revoj estas por aliaj knabinoj kiel mi, kies patroj volas nur filojn. Miaj revoj estas por miaj fratinoj kaj mia patrino. Sed ĉefe, miaj revoj estas por mi.
#000036
Bona novaĵoCivitanaj komunikilojDisvolvadoEdukadoEtno kaj rasoHistorioHomaj rajtojSportoVirinoj kaj socia seksoThe Bridge
#000038
Plej novaj artikoloj pri Suda Azio
#000039
Kiel bangladeŝaj teolaboristoj povas travivi kun taga salajro de malpli ol du dolaroj?
#000040
Ciferecigante lingvon kun du skriboj: Satdeep Gill pri la kreskanta ĉeesto de la panĝaba en Interreto
#000041
Juna kuiristo en Bakuo transformis sian apartamenton en restoracion
#000043
Meksika kolektivo kiu piratas librojn por kundividi kulturon alfrontas blokadojn
#000045
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000049
Speciala danko al niaj multaj subtenantoj
#000050